ગામેગામ પ્રાચિન અને આધુનિક ગરબાનું સ્વરૂપ અનેરું આકર્ષણ જમાવશે. જગત જનની મા અંબાની આરાધનામાં સમગ્ર તાલુકો ડૂબેલો જોવા મળશે, જે સમગ્ર વાતાવરણમાં અનોખી સુવાસ પ્રસરાવશે. ધંધા-રોજગાર અર્થે માદરે વતનથી બહાર સ્થાયી થયેલા વડગામવાસીઓ આ સમય દરમિયાન ખાસ તો આઠમ-નોમ દરમિયાન અચૂક સ્થાનિક લોકોની સાથે સાથે પોતાના કૂળદેવી અને કૂળદેવતાની પલ્લી (કરવટું) ભરવા આવી પહોંચે છે,અને પોતાની મનોકામના અને વિધી-વિધાન પૂર્ણ કરી પોતાનું અહોભાગ્ય માને છે.